Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 02/18, 34/19, 38/20, 50/22 i 84/22), člana 20 i člana 25 stav 2 Zakona o poljoprivredi i ruralnom razvoju ("Službeni list CG" br. 56/09, 18/11, 40/11, 34/14, 01/15, 30/17, 51/17 i 59/21), člana 35 stav 1 tačka 2 i člana 38 stav 1 Statuta opštine Nikšić ("Službeni list CG - Opštinski propisi", broj 31/18) i saglasnosti Ministarstva poljoprivrede, šumarstva i vodoprivrede broj: 04-307/23-1544/2 od 24. 02. 2023. godine, Skupština opstine Nikšić, na sjednici održanoj \_\_\_\_\_\_\_\_\_\_2023. godine, donijela je

ODLUKU

o izmjeni Odluke o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u Opštini Nikšić

Član 1

U Odluci o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u Opštini Nikšić ("Službeni list CG - Opštinski propisi", broj 30/22) član 3 mijenja se i glasi:

“Sredstva opredijeljena budžetom opštine Nikšić za subvencioniranje premija osiguranja u stočarskoj proizvodnji mogu se dodijeliti proizvođačima sa prebivalištem, odnosno sjedištem na teritoriji Opštine Nikšić, koji su registrovani u skladu sa zakonom koji uređuje oblast poljoprivrede i ruralnog razvoja koji:

* imaju prebivalište na teritoriji opštine Nikšić;
* upisani u Registar poljoprivrednih gazdinstava kod nadležnog ministarstva za gazdinstva koja se nalaze na teritoriji opštine Nikšić i
* zaključili ugovor o osiguranju stoke za odnosnu godinu sa nekom od osiguravajućih kuća, najkasnije do dana raspisivanja javnog poziva iz člana 7 ove odluke. “

Član 2

Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

**Broj: \_\_\_\_\_\_\_\_\_\_\_\_\_\_**

**Datum: \_\_\_\_\_\_\_\_\_\_\_ 2023. godine**

**SKUPŠTINA OPŠTINE NIKŠIĆ**

**PREDSJEDNIK**

**Nemanja Vuković, s.r.**

**O B R A Z L O Ž E NJ E**

**I PRAVNI OSNOV:**

Pravni osnov za donošenje Odluke o izmjeniOdluke o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u opštini Nikšić sadržan je u odredbama Zakona o lokalnoj samoupravi („Službeni list CG“, br. 02/18, 34/19, 38/20, 50/22 i 84/22), Zakona o poljoprivredi i ruralnom razvoju ("Službeni list CG", br. 56/09, 18/11, 40/11, 34/14, 01/15, 30/17, 51/17 i 59/21) i Statuta opštine Nikšić ("Službeni list CG - opštinski propisi", broj 31/18).

Član 38 stav 1 tačka 2 Zаkоnа о lоkаlnој sаmоuprаvi propisuje da skupština donosi propise i druge opšte akte.

Član 20 Zakona o poljoprivredi i ruralnom razvoju propisuje da lokalna samouprava može da uvede mjere podrške ruralnom razvoju, koje ne smiju biti u suprotnosti sa Strategijom, Nacionalnim programom i Agrobudžetom, te da mjere i način njihovog finansiranja, prije usvajanja, lokalna samouprava dostavlja na saglasnost Ministarstvu, a član 25 stav 2 da se, pored sredstava iz budžeta Crne Gore, za podsticaj razvoja poljoprivrede i ruralnih područja mogu koristiti i sredstva lokalne samouprave, međunarodnih projekata, donacija i drugih izvora.

Član 35 stav 1 tačka 2 Statuta opštine Nikšić propisuje da Skupština donosi propise i druge opšte akte a član 38 stav 1 propisuje akte koje Skupština donosi u vršenju poslova iz svog djelokruga.

Saglasno članu 20 stav 2 Zakona o poljoprivredi i ruralnom razvoju, Ministarstvo poljoprivrede, šumarstva i vodoprivrede je, aktom broj: 04-307/23-1544/2 od 24. 02. 2023. godine, dalo saglasnost na Predlog odluke o kriterijumima, načinu i postupku raspodjele sredstava za subvencioniranje premija osiguanja u stočarskoj proizvodnji u opštini Nikšić.

II RAZLOZI ZA DONOŠENJE I SADRŽAJ ODLUKE :

Odlukama o budžetu opštine Nikšić se planiraju sredstva za subvencioniranje premija osiguanja u stočarskoj proizvodnji.Ova sredstva se planiraju radi stimulisanja osiguranja stočnog fonda poljopšrivrednih proizvođača u našoj opštini, učešćem u dijelu troškova za isto. Na ovaj način se želi uticati na smanjenje dugoročno negativnih posljedica prouzrokovanih štetama koje se odražavaju na smanjenje stočnog fonda.

Kako bi se mogla vršiti raspodjela planiranih sredstava Skupština opštine Nikšić je donijela Odluku o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u opštini Nikšić. Primjenom Odluke se ocijenilo opravdanim da se član tri izmijeni, kako bi se pojednostavio postupak prikupljanja dokumentacije korisnicima subvencije, pa se pristupilo radu na ovoj odluci.

Članom 1 ove odluke je izmijenjen član 3, a članom 2 je propisano stupanje na snagu iste.

Shodno naprijed navedenom, predlaže se da Skupština donese Odluku o izmjeni Odluke o kriterijumima, načinu i postupku raspodjele sredstava za subvencioniranje premija osiguanja u stočarskoj proizvodnji u opštini Nikšić

**SEKRETARIJAT ZA FINANSIJE, RAZVOJ I PREDUZETNIŠTVO**

Sekretar

Zoran Šoškić,s.r.